Sandhills

La Sandhills, ankaŭ Sand Hills, aŭ Nebraska Sandhills, aŭ esperante Nebraska sablomontetoj  estas nur el sablodunoj konsistanta preria regiono en la usona ŝtato Nebrasko. La dunoj estas preskaŭ komplete kovritaj per malaltaj plantoj kaj tiel stabiligitaj. La Sandhills estas la plej vasta kunigita areo de tiuj sablodunoj en la okcidenta hemisfero. Ĝi egalas preskaŭ al unu kvarono de la areo de Nebrasko.

 Karakterizaĵoj 
Depende de la difino, la sablaj montetoj grandas de 59.760 ĝis 61.100 kvadrataj kilometroj.Fiŝkapta kaj Natura Servo de Usono: The Sandhills "Building Partnerships for an Ecosystem".  fws.gov, abgerufen am 21. Mai 2013. La dunoj altas ĝis 100 metroj. La alteco super marnivelo estas de 550 metroj en la oriento ĝis 1100 metroj en la okcidento. La plejparte nordokcidentaj ventoj kaŭzas, ke la dunoj kaj valoj estas orientitaj sudokcidente ĝis nordoriente.Paul A. Johnsgard: Great Wildlife of the Great Plains. University Press of Kansas, 2003, S. 80 

La sablaj montetoj situas supre de la granda Ogallala-grundakvejo kaj ne havas inter la tera surfaco kaj la grundakvo neniujn tavolojn, kiuj ne tralasas la grundakvon. Tial inter la unuopaj dunoj situas lagoj kaj marĉoj, kvankam la precipitaĵo ne estas tre alta. Pro tiaj karakteroj la sablaj montetoj servas kiel interstacio por multaj birdoj survoje al ilia flugo al la travintrejoj. Parto de la regiono apartenas al la akvokolekta baseno de la riveroj Loup kaj Niobrara.Paul A. Johnsgard: Great Wildlife of the Great Plains. University Press of Kansas, 2003, S. 83

Samtempe la tralasivo de la grundo faras, ke la Ogallala-grundakvejo havas tre grandan signifon por la agrikulturo en la tutaj Nordamerikaj Grandaj Ebenaĵoj.

 Literaturo 
 Paul A. Johnsgard: Great Wildlife of the Great Plains. University Press of Kansas, 2003, ISBN 0-7006-1224-6
 Gail Lorna DiDonato: Cattle, Environment, and Economic Change: A History of Cherry County, Nebraska’s Cattle Industry, from Earliest Times times to 1940. Lincoln 1998 (online)

 Referencoj 

Kategorio:Mezvarmaj herbejoj, savanoj kaj arbedaroj
Kategorio:Nordamerikaj Grandaj Ebenaĵoj
Kategorio:Dunoj en Usono
Kategorio:Ekoregionoj de Usono
Kategorio:Geografio de Nebrasko
Kategorio:Plantoj de Nebrasko